בס"ד

**יחידת הארץ הטובה**

חומש דברים כולל את נאום הפרידה של משה, בו הוא מכין את העם לקראת הכניסה לארץ. ביחידה זו נלמד מה מיוחד כל כך בארץ ישראל? מה מבדיל בינה לבין ארצות אחרות? היחידה תלמד במשך ששה שיעורים

|  |
| --- |
| **הקדמה (למורים)** |
| חומש דברים כולל את נאומו של משה ערב הכניסה לארץ ישראל - הארץ שהובטחה לאבות, ושאותה לא פגש מעולם. התורה מתארת ומשבחת את הארץ, ומשווה אותה למקומות שעמ"י מכיר היטב- מצריים והמדבר.במקביל, מזהירה התורה את עם ישראל מפני התוצאות השליליות שעלולות לקרות עם חציית הירדן וכניסה לארץ.  הביטוי "**ארץ טובה**" ייחודי לארץ ישראל, ומופיע בעיקר בחומש דברים.ביחידה זו נבקש לברר: * במה מתייחדת "הארץ הטובה" לעומת מצרים ולעומת המדבר (המוכרים לעם ישראל) ?
* מדוע מתאווה כל כך משה לעבור ולראות את הארץ?
* מהו האתגר המיוחד שמציבה הארץ בפני הנוחלים אותה, וכיצד מכין משה את העם לקראת אתגר זה?

 **היחידה כוללת את החלקים הבאים:****שימו לב:** בחרנו לעסוק תחילה בפרקים ח' י"א המתארים את טובה של הארץ ליושביה, השפע שלה והחששות הנובעים ממנו. רק אח"כ בחרנו לעסוק ברצונו של משה להכנס לארץ, ממנו מתברר גם רובד נוסף במעלתה הרוחנית של ארץ ישראל אליה שואף משה. לפיכך, הפרקים אינם מוצגים על פי סדרם, מורה יכול לבחור ללמד את הפרקים בסדר אחר הקרוב לליבו.  1. פרק ח'.  2. פרק יא (עד פסוק כא) 3. לתלמידי 5 יח"ל: פרק ו', פסוקים י-יג 4. פרק ג', כג-כט: תחנוניו של משה לעבור ולראות את הארץ הטובה.    **הנחיה דידקטית**1. הפרקים הנכללים ביחידה יידונו מתוך פרספקטיבה מסויימת, מתוך הרצון לברר ולהבין את טוב הארץ.כתוצאה מכך פרשנות החובה היא ספציפית וממוקדת- פרשנות העוסקת בבירור טובה של הארץ. המורים מוזמנים להוסיף ולהעשיר את ההוראה בכיוונים נוספים.  2. מסגרת הזמן המוקצבת להוראת היחידה היא 8-6 שיעורים, הן לתלמידי 3 יחל והן לתלמידי 5 יחל.מפאת חשיבותו של העיסוק בנושא ארץ ישראל, חיוני להקדיש זמן משמעותי הן לדיוני עומק, והן להעשרת ההוראה בכיוונים חינוכיים וחוויתיים.  |

**דברים** **פרק ח**

|  |  |  |  |  |  |  |
| --- | --- | --- | --- | --- | --- | --- |
|

|  |  |
| --- | --- |
|    **תיאור****הקשיים****במדבר** | **א** **כָּל-הַמִּצְוָה אֲשֶׁר אָנֹכִי מְצַוְּךָ הַיּוֹם תִּשְׁמְרוּן לַעֲשׂוֹת** לְמַעַן תִּחְיוּן וּרְבִיתֶםוּבָאתֶם וִירִשְׁתֶּם אֶת-הָאָרֶץ אֲשֶׁר-נִשְׁבַּע ה' לַאֲבֹתֵיכֶם. **ב וְזָכַרְתָּ** אֶת-כָּל-הַדֶּרֶךְ אֲשֶׁר הוֹלִיכְךָ ה' אֱלֹהֶיךָ זֶה אַרְבָּעִים שָׁנָה בַּמִּדְבָּר לְמַעַן עַנֹּתְךָ לְנַסֹּתְךָ לָדַעַת אֶת-אֲשֶׁר בִּלְבָבְךָ הֲתִשְׁמֹר מִצְו‍ֹתָו אִם-לֹא. **ג** וַיְעַנְּךָ וַיַּרְעִבֶךָ וַיַּאֲכִלְךָ אֶת-הַמָּן אֲשֶׁר לֹא-יָדַעְתָּ וְלֹא יָדְעוּן אֲבֹתֶיךָ לְמַעַן הוֹדִיעֲךָ כִּי לֹא עַל-הַלֶּחֶם לְבַדּוֹ יִחְיֶה הָאָדָםכִּי עַל-כָּל-מוֹצָא פִי-ה' יִחְיֶה הָאָדָם. **ד** שִׂמְלָתְךָ לֹא בָלְתָה מֵעָלֶיךָ וְרַגְלְךָ לֹא בָצֵקָה זֶה אַרְבָּעִים שָׁנָה. **ה** וְיָדַעְתָּ עִם-לְבָבֶךָ  כִּי כַּאֲשֶׁר יְיַסֵּר אִישׁ אֶת-בְּנוֹ ה' אֱלֹהֶיךָ מְיַסְּרֶךָּ. **ו** **וְשָׁמַרְתָּ אֶת-מִצְו‍ֹת ה' אֱלֹהֶיךָ** לָלֶכֶת בִּדְרָכָיו וּלְיִרְאָה אֹתוֹ.  |
| **הארץ הטובה** | **ז** **כִּי ה' אֱלֹהֶיךָ מְבִיאֲךָ אֶל-אֶרֶץ טוֹבָה**אֶרֶץ נַחֲלֵי מָיִם עֲיָנֹת וּתְהֹמֹת יֹצְאִים בַּבִּקְעָה וּבָהָר. **ח** אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן אֶרֶץ-זֵית שֶׁמֶן וּדְבָשׁ. **ט** אֶרֶץ אֲשֶׁר לֹא בְמִסְכֵּנֻת תֹּאכַל-בָּהּ לֶחֶם לֹא-תֶחְסַר כֹּל בָּהּ אֶרֶץ אֲשֶׁר אֲבָנֶיהָ בַרְזֶל וּמֵהֲרָרֶיהָ תַּחְצֹב נְחֹשֶׁת. **י** וְאָכַלְתָּ וְשָׂבָעְתָּ וּבֵרַכְתָּ **אֶת-ה' אֱלֹהֶיךָ עַל-הָאָרֶץ הַטֹּבָה אֲשֶׁר נָתַן-לָךְ.** |
| **אזהרה****משיכחת ניסי ה' שארעו****בתקופת****המדבר** | **יא** **הִשָּׁמֶר לְךָ פֶּן-תִּשְׁכַּח** אֶת-ה' אֱלֹהֶיךָלְבִלְתִּי שְׁמֹר מִצְו‍ֹתָיו וּמִשְׁפָּטָיו וְחֻקֹּתָיו אֲשֶׁר אָנֹכִי מְצַוְּךָ הַיּוֹם. **יב** פֶּן-תֹּאכַל וְשָׂבָעְתָּ וּבָתִּים טֹבִים תִּבְנֶה וְיָשָׁבְתָּ. **יג** וּבְקָרְךָ וְצֹאנְךָ יִרְבְּיֻן וְכֶסֶף וְזָהָב יִרְבֶּה-לָּךְ וְכֹל אֲשֶׁר-לְךָ יִרְבֶּה. **יד** וְרָם לְבָבֶךָ **וְשָׁכַחְתָּ** אֶת-ה' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים. **טו** הַמּוֹלִיכְךָ בַּמִּדְבָּר הַגָּדֹל וְהַנּוֹרָא נָחָשׁ שָׂרָף וְעַקְרָב וְצִמָּאוֹן אֲשֶׁר אֵין-מָיִםהַמּוֹצִיא לְךָ מַיִם מִצּוּר הַחַלָּמִישׁ. **טז** הַמַּאֲכִלְךָ מָן בַּמִּדְבָּר אֲשֶׁר לֹא-יָדְעוּן אֲבֹתֶיךָ לְמַעַן עַנֹּתְךָ וּלְמַעַן נַסֹּתֶךָ לְהֵיטִבְךָ בְּאַחֲרִיתֶךָ. **יז** וְאָמַרְתָּ בִּלְבָבֶךָ  כֹּחִי וְעֹצֶם יָדִי עָשָׂה לִי אֶת-הַחַיִל הַזֶּה. **יח וְזָכַרְתָּ** אֶת-ה' אֱלֹהֶיךָ כִּי הוּא הַנֹּתֵן לְךָ כֹּחַ לַעֲשׂוֹת חָיִל לְמַעַן הָקִים אֶת-בְּרִיתוֹ אֲשֶׁר-נִשְׁבַּע לַאֲבֹתֶיךָ כַּיּוֹם הַזֶּה.  {פ}**יט** **וְהָיָה אִם-שָׁכֹחַ תִּשְׁכַּח אֶת-ה' אֱלֹהֶיךָ**וְהָלַכְתָּ אַחֲרֵי אֱלֹהִים אֲחֵרִים וַעֲבַדְתָּם וְהִשְׁתַּחֲוִיתָ לָהֶםהַעִדֹתִי בָכֶם הַיּוֹם כִּי אָבֹד תֹּאבֵדוּן. **כ** כַּגּוֹיִם אֲשֶׁר ה' מַאֲבִיד מִפְּנֵיכֶם כֵּן תֹּאבֵדוּן  עֵקֶב לֹא תִשְׁמְעוּן בְּקוֹל ה' אֱלֹהֵיכֶם.  {פ} |

  |
|  פרק ח' מתחיל ומסיים בתיאור חיי עם ישראל במדבר. בתווך- שבחה של  הארץ הטובה. הפעלים החוזרים בפרק הם שכח וזכר (ב', י"א, י"ד, י"ח, י"ט), הם מלמדים כי הרעיון המרכזי בפרק הוא הסכנה של שכחת אלוקים. סכנה זו עולה ומתעצמת לקראת המפגש עם הארץ הנושבת, שמנוגדת לחיי המדבר. * מדוע הכניסה לארץ, שבוודאי הייתה משאת נפש עבור העם  השבע מן הנדודים במדבר, מוצגת בפרק כמצב מורכב, שיש בו שמחה והתפעלות, אך גם סכנה של שכחת ה'?
* וכיצד עשויה דווקא ההיזכרות בחיי המדבר למנוע התרחקות זו?

**הנחיה דידיקטית**בפרק ח' שלושה חלקים: א-ו, ז-י, יא-כ. כל אחד מן החלקים תחום במסגרת ברורה. בפרק זה נדרשת התייחסות הן לכל אחד מן החלקים, והן למכלול. עלינו המורים לשקול האם לראות תחילה את המכלול וללמד מן הכלל אל הפרטים, או לעסוק תחילה בכל אחד מן החלקים ואח"כ בקשר ביניהם. נדגים שאלות העולות דווקא מן הפרק בכללותו, למשל: * מהו שבחה של ארץ ישראל, המתואר בפרק זה?
* במרכז הפרק- טוב הארץ. מה מטרתה של המסגרת, המתארת את חיי המדבר?
* משה מתאר פעמיים את חיי  העם במדבר, ראשית- לפני תיאור הארץ הטובה, ושוב- אחרי התיאור. מה מטרתו בכל אחד מן התיאורים?
 |
| **פרק ח, פסוקים א-ו: מהו הניסיון שבמן?** |
| **א** כָּל-הַמִּצְוָה אֲשֶׁר אָנֹכִי מְצַוְּךָ הַיּוֹם תִּשְׁמְרוּן לַעֲשׂוֹת לְמַעַן תִּחְיוּן וּרְבִיתֶם וּבָאתֶם וִירִשְׁתֶּם אֶת-הָאָרֶץ אֲשֶׁר-נִשְׁבַּע ה' לַאֲבֹתֵיכֶם. **ב** וְזָכַרְתָּ אֶת-כָּל-הַדֶּרֶךְ אֲשֶׁר הוֹלִיכְךָ ה' אֱלֹהֶיךָ זֶה אַרְבָּעִים שָׁנָה בַּמִּדְבָּר לְמַעַן עַנֹּתְךָ לְנַסֹּתְךָ לָדַעַת אֶת-אֲשֶׁר בִּלְבָבְךָ הֲתִשְׁמֹר מִצְו‍ֹתָו אִם-לֹא. **ג** וַיְעַנְּךָ וַיַּרְעִבֶךָ וַיַּאֲכִלְךָ אֶת-הַמָּןאֲשֶׁר לֹא-יָדַעְתָּ וְלֹא יָדְעוּן אֲבֹתֶיךָ לְמַעַן הוֹדִיעֲךָ כִּי לֹא עַל-הַלֶּחֶם לְבַדּוֹ יִחְיֶה הָאָדָםכִּי עַל-כָּל-מוֹצָא פִי-ה' יִחְיֶה הָאָדָם. **ד** שִׂמְלָתְךָ לֹא בָלְתָה מֵעָלֶיךָ וְרַגְלְךָ לֹא בָצֵקָה זֶה אַרְבָּעִים שָׁנָה. **ה** וְיָדַעְתָּ עִם-לְבָבֶךָ  כִּי כַּאֲשֶׁר יְיַסֵּר אִישׁ אֶת-בְּנוֹ ה' אֱלֹהֶיךָ מְיַסְּרֶךָּ. **ו** וְשָׁמַרְתָּ אֶת-מִצְו‍ֹת ה' אֱלֹהֶיךָ לָלֶכֶת בִּדְרָכָיו וּלְיִרְאָה אֹתוֹ. |
|    נשאל שאלות בפשט הפסוקים (לא לכל השאלות נשיב בהמשך. מטרת העלאת השאלות היא להבחין בפרטי הכתובים): 1. הפסוקים תחומים בתוך מסגרת, בה אנו מצווים לשמור את מצוות התורה (פסוקים א' - ו'). הנימוק לשמירת המצוות היא על מנת לזכות ולרשת את ארץ ישראל (למען תחיון ורביתם ובאתם וירשתם את הארץ).  הדרך להכין את העם לשמירת המצוות היא בזכירת הדרך הארוכה במדבר (וזכרת את כל הדרך אשר הוליכך ה' א-להיך זה ארבעים שנה במדבר). מתוך כך נשאל: מה מלמדת אותנו התורה בדרך זו? מה אנו מצווים לזכור? 2. 40 השנים במדבר הם עינוי- ניסיון:  "לְמַעַן עַנֹּתְךָ לְנַסֹּתְךָ לָדַעַת אֶת-אֲשֶׁר בִּלְבָבְךָ הֲתִשְׁמֹר מִצְו‍ֹתָו אִם-לֹא" (ב'). הניסיון-העינוי שבחיי המדבר הם תהליך חינוכי, בדומה לחינוך של אב את בנו: "וְיָדַעְתָּ עִם-לְבָבֶךָ  כִּי כַּאֲשֶׁר יְיַסֵּר אִישׁ אֶת-בְּנוֹ ה' אֱלֹהֶיךָ מְיַסְּרֶךָּ" (ה').   3. גם אכילת המן מוצגת כעינוי:  " וַיְעַנְּךָ וַיַּרְעִבֶךָ וַיַּאֲכִלְךָ אֶת-הַמָּן" (ג'). מהו העינוי באכילת המן? ומהי מטרתו?   4. התורה מזכירה שני ניסים נוספים שליוו את העם במדבר: "שִׂמְלָתְךָ לֹא בָלְתָה מֵעָלֶיךָ וְרַגְלְךָ לֹא בָצֵקָה זֶה אַרְבָּעִים שָׁנָה" (ד'). מה עלינו ללמוד מניסים אלו?  |
| **מהו הניסיון במן ומהי מטרתו?** |
| נציג שני פירושים ל הבנת הניסיון באכילת המן במדבר:  |
|  **א. רמב"ן ב'**: "**למען ענותך לנסותך לדעת את אשר בלבבך התשמור מצוותיו אם לא**, כי היה ניסיון גדול להם שלא ידעו עצה לנפשם ויכנסו במדבר הגדול לא מקום לחם, ואין בידם כלום מן המן  אבל ירד דבר יום ביומו, וחם השמש ונמס (שמות ט"ז כ"א), וירעבו אליו מאד, וכל זה עשו לשמור מצוות ה' ללכת כאשר יצווה, וה' היה יכול להוליכם כדרך הערים אשר סביבותיהם, אבל הביאם בניסיון הזה כי ממנו יוודע שישמרו מצוותיו לעולם. ג': **אשר לא ידעת ולא ידעו אבותיך**, כי לא ידעת במן שתוכלו לחיות בו ימים רבים ולא הגיע אליכם כן בקבלה מאבותיכם".  |
| הרמב"ן מצביע על קשיים שהיו לעם ישראל בהקשר של אכילת המן: * עם ישראל נכנס למדבר, מקום ללא אוכל, ונוצר רעב גדול
* עם ישראל יצאו אל מדבר ללא וודאות מה יאכלו. הניסיון- מידת הביטחון.
* המן ניתן מידי בוקר, ולא נשמר ליום הבא. גם אם ידעו שישוב וירד למחרת, עדיין ההימצאות מידי ערב במצב של "מקרר ריק" ללא מזון היא ניסיון גדול במידת הביטחון.
* המן הוא מזון לא מוכר - תכונת הזנתו של המן לא ידועה ולא ידוע אם אפשר לאכול ממנו ימים רבים, ועל כן צריכים בני ישראל לסמוך בכך על הקב"ה. שאכן אפשר לחיות ממנו

רמב"ן מציין כי "ה' היה יכול להוליכם כדרך הערים אשר סביבותיהם, אבל הביאם בניסיון הזה כי ממנו יוודע שישמרו מצוותיו לעולם". רמב"ן לימד אותנו כי ההליכה במדבר מטרתה ליצור אצל עם ישראל מוכנות לקיום מצוות לעולם ולא רק לאותה שעה. אפשר היה ללכת בדרך אחרת בסביבות ערים שיוכלו למצוא בהן אוכל ואולם, המצווה ללכת במדבר ולהיזון מהמן, מטרתה להרגיל לקבל את המצוות של הקב"ה גם כשהם קשות להם בחיים.   **שאלה לדיון:** כיצד מחזק ניסיון המן את המחויבות לשמור מצוות?  |
| **ב. ספורנו ב':**     "**וזכרת את כל הדרך**, שנתן לך לחם לאכול ובגד ללבוש שלא דרך טבע. **לנסותך**, אם תעשה רצונו בהשיגך לחם ושמלה שלא בצער".וכן גם הספורנו בפרק ח'  ט"ז:**"**הַמַּאֲכִלְךָ מָן בַּמִּדְבָּר, אֲשֶׁר לֹא-יָדְעוּן אֲבֹתֶיךָ: לְמַעַן עַנֹּתְךָ, וּלְמַעַן נַסֹּתֶךָ לְהֵיטִבְךָ, בְּאַחֲרִיתֶךָ".**"ולמען נסותך,**אם תעשה רצונו בתתו פרנסתך שלא בצער".   |
| ספורנו לא רואה קושי בעצם אכילת המן. מבחינתו, המן הוא הפרנסה האידיאלית. האדם הראשון התקלל  "בְּזֵעַת אַפֶּיךָ תֹּאכַל לֶחֶם" (בראשית ג' י"ט), ונאלץ מאז לטרוח ולהתייגע בפרנסתו, ואילו עם ישראל במדבר זכו להתפרנס בשפע וללא יגיעה. אם כן, מהו העינוי- הניסיון? "אם תעשה רצונו בהשיגך לחם ושמלה שלא בצער". דווקא הקלות היחסית היא הניסיון. הקב"ה מלמד אותנו שגם החיים הנוחים, חיי השפע, הם אתגר: האם גם במצב של רווחה, כאשר אנחנו לא מרגישים את התלות והחוסר, נצליח לשמר את תחושת הקרבה לקב"ה?  |
| **שאלה לדיון**: מהו הניסיון הקשה יותר, האמונה מתוך מצוקה או האמונה מתוך רווחה? (נשים לב בהמשך כי הדילמה הזו קיימת  גם בארץ ישראל ולא רק במדבר ) |
|  **"לְמַעַן הוֹדִיעֲךָ כִּי לֹא עַל-הַלֶּחֶם לְבַדּוֹ יִחְיֶה הָאָדָם,  כִּי עַל-כָּל-מוֹצָא פִי-ה' יִחְיֶה הָאָדָם"** (ג').    הניסיון שבמן קשור בהקניית מידת הביטחון בה': "כִּי עַל-כָּל-מוֹצָא פִי-ה' יִחְיֶה הָאָדָם". במדבר, תקופת הינקות של עם ישראל, הקב"ה מזין אותם בדרך יום-יומית וקבועה, ומלמד אותם בתהליך ארוך ולא-קל לתת אמון בכך שהמזון אכן יגיע. נס המן, השגרתי והקבוע, מנוגד לניסים העוצמתיים והחד-פעמיים כמו קריעת ים-סוף, שבאו לתת מענה לצורך חד פעמי. כוחו הוא דווקא בכך שהוא ניתן לצורך תמידי יומיומי, לצרכי החיים הבסיסיים.  (דומה שבא המן ללמד אותנו שגם כאשר נדמה לנו שצרכי היומיום שלנו מגיעים אלינו בדרך הטבע, עלינו לדעת כי גם הם חסד הקב"ה עלינו. הניסים הגלויים אינם מבחנו של המאמין אלא חיי היומיום, על ידיהם מבין האדם שהכל בידי ה' ובכך אכילת המן בונה קומה נוספת של אמונה מעבר לניסים הגלויים.)  |
| **פרק ח, פסוקים ז-י: טובה של הארץ** |
|  **ז** כִּי ה' אֱלֹהֶיךָ מְבִיאֲךָ אֶל-אֶרֶץ טוֹבָה  אֶרֶץ נַחֲלֵי מָיִם עֲיָנֹת וּתְהֹמֹת יֹצְאִים בַּבִּקְעָה וּבָהָר. **ח** אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן אֶרֶץ-זֵית שֶׁמֶן וּדְבָשׁ. **ט** אֶרֶץ אֲשֶׁר לֹא בְמִסְכֵּנֻת תֹּאכַל-בָּהּ לֶחֶם לֹא-תֶחְסַר כֹּל בָּהּאֶרֶץ אֲשֶׁר אֲבָנֶיהָ בַרְזֶל וּמֵהֲרָרֶיהָ תַּחְצֹב נְחֹשֶׁת. **י** וְאָכַלְתָּ וְשָׂבָעְתָּוּבֵרַכְתָּ אֶת-ה' אֱלֹהֶיךָ עַל-הָאָרֶץ הַטֹּבָה אֲשֶׁר נָתַן-לָךְ.  |
|  המילה המנחה: **ארץ**.  המילה  ארץ חוזרת 7 פעמים, מספר המבטא שלמות.הביטוי שפותח וסוגר את יחידת הפסוקים: "הארץ הטובה".מתוך זיהוי המילה המנחה, נוכל להגדיר את נושא היחידה: **שבחה של הארץ**, או: **המפגש עם הארץ הטובה**.  |
| **ספורנו, פסוק ז':**...וְסִפֵּר חֲמֵשֶׁת מִינֵי הַ"טּוב", וּבְכָל אֶחָד מֵהֶם אָמַר "אֶרֶץ".**הָרִאשׁון**, הוּא אֶרֶץ נַחֲלֵי מָיִם עֲיָנת וּתְהמת, לא מֵי יְאורִים וַאֲגַמִּים הָרָעִים, עַל הֵפֶךְ "וְהַמַּיִם רָעִים, וְהָאָרֶץ מְשַׁכָּלֶת" (מלכים-ב ב, יט).**הַשֵּׁנִי** הוּא, אֶרֶץ חִטָּה וּשְׂערָה. הַצְּרִיכִים לְמָזון.**השלישי** הוא אֶרֶץ-זֵית שֶׁמֶן וּדְבָשׁ. שֶׁהֵם מַעֲדַנֵּי מֶלֶךְ.**הָרְבִיעִי**, אֶרֶץ אֲשֶׁר לא בְמִסְכֵּנֻת תּאכַל-בָּהּ לֶחֶם. שֶׁיִּמָּצְאוּ בָּהּ מָעות בְּזול...**הַחֲמִישִׁי** הוּא, אֶרֶץ אֲשֶׁר אֲבָנֶיהָ בַרְזֶל. שֶׁבָּהּ נִמְצָא רִבּוּי אֲבָנִים קָשׁות וּבְהִירות, יָפות וְטובות לְבִנְיָן.תַּחְצב נְחשֶׁת. נְחוּשָׁה, וְהוּא הַבַּרְזֶל הַטּוב שֶׁהוּא בָּהִיר וְנָאות לְבִנְיָן וְכֵלִים. |
| נלמד מהו שבחה של הארץ המוזכר בפרקים אלו (הפירוט כאן חשוב, משום שההבדל בין העולם הקדום לבין העולם המודרני הוא גם הבדל בדרך השימוש במים, בפירות ובמחצבים. לכן התלמידים לא מודעים באופן מלא למשמעותם של מאפייני הארץ המופיעים בפסוקים אלו): 1. פסוק ז' מתאר את **מקורות המים**, ומספר שיש בארץ נחלים ומעיינות. חשיבותם של המים מכרעת: כמובן שהמים נדרשים לשתייה, אולם בחברה חקלאית חשיבותם מכרעת ורחבה יותר. ניזכר בתיאורי הרעב בספר בראשית, ובכורח לרדת למצרים בזמן בצורת.  2. בפסוק ח' אנחנו פוגשים את **שבעת המינים - הגידולים של ארץ ישראל.**במה מתייחדים שבעת המינים על פני גידולים אחרים, ואיזה שימוש נעשה בכל אחד מהם?* **חיטה ושעורה** – לחם לאדם, מאכל לבהמה.
* **גפן** – יין (בתקופות קדומות היין ליוה כל ארוחה ושימש כמשקה יום-יומי).
* **תאנה** – פרי מאכל, שימשה גם להמתקת מזונות אחרים.
* **רימון** – פרי מאכל, ניתן לשמש אותו זמן ארוך יחסית.
* **זית** – חשיבותו רבה מאד, כשמן שימש למאור ולחימום.
* **תמר**- פרי מאכל, שימש גם להמתקה (דבש תמרים).

כל שבעת המינים מתייחדים בערכם התזונתי הגבוה, **וביכולת לשמר אותם** (צימוקים, דבלים, שמן, תמרים). זהו מאפיין חשוב מאד בארץ שיש בה  שנות בצורת. (נשים לב כי ספורנו מחלק בין שני סוגי גידולים: האחד לצורך הבסיסי והשני שהוא מעודן ממנו)  3. חלקו הראשון של פסוק ט' מתייחס ליכולת של האדם **להתפרנס בכבוד בארץ ישראל** - אשר לא במסכנות תאכל בה לחם (קיצרנו את דברי ספורנו במקום משום שהוא מכניס לסוגיות ומושגים שהתלמידים אינם מכירים, למעוניינים ניתן לעיין בפירושו הרחב). 4. חלקו השני של פסוק ט' מתייחס ל**מחצבים** שניתן להשתמש בהם ולשכלל את עבודת האדם (בא"י התגלו חמישה מרכזים של מכרות נחושת עתיקים, כולם לאורך הירדן והערבה (עיקריים: נחושת – תמנע, ברזל: בגלעד. העדויות הארכיאולוגיות מראות על הפקת נחושת וברזל ממכרות אלו בתקופה המדוברת). מהו השימוש שנעשה בהם? * **נחושת** – יצירת כלים שאינם שבירים
* **ברזל** – כלי עבודה וכלי מלחמה.

**נסכם: במה הארץ "טובה"? אילו חיים היא מאפשרת?****קיום בכבוד, קיום בנוחות, קיום בנחת**: מים, מזון מגוון, חימום, תאורה, עבודה, לחימה. כאשר משה מתאר את הארץ, הוא מראה אותה כמקום שאפשר להתקיים בו בכבוד, בשמחה ובנחת: "לא תחסר כל בה". |

|  |
| --- |
| **רמב"ן (י):**ואמר **ואכלת ושבעת וברכת -**כי תזכור עבודת מצרים ועינוי המדבר, וכאשר תאכל ותשבע בארץ הטובה תברך עליה את השם.ורבותינו (ברכות מח ב): קבלו שזו מצות עשה, וטעמו ותברך את ה' אלוהיך... |
|  נשים לב כי רמב"ן מביא שני פירושים לרצף המילים ואכלת ושבעת וברכת - **האחד** : באופן טבעי כשתזכור, תאכל, תשבע ותברך. **והשני**:   'ואכלת ושבעת' הם תיאורים ואילו 'וברכת' זהו ציווי לברך.  **שאלה למחשבה:** האם אלו שתי מדרגות באדם? הברכה הטבעית והברכה שנובעת מציווי או ששתי הדרכים צריכות להשתלב ?  |
| **פסוקים י"א-י"ח: "השמר לך פן תשכח את ה'..."** |
| **יא** הִשָּׁמֶר לְךָ פֶּן-תִּשְׁכַּח אֶת-ה' אֱלֹהֶיךָ לְבִלְתִּי שְׁמֹר מִצְו‍ֹתָיו וּמִשְׁפָּטָיו וְחֻקֹּתָיו אֲשֶׁר אָנֹכִי מְצַוְּךָ הַיּוֹם. **יב** פֶּן-תֹּאכַל וְשָׂבָעְתָּוּבָתִּים טֹבִים תִּבְנֶה וְיָשָׁבְתָּ. **יג** וּבְקָרְךָ וְצֹאנְךָ יִרְבְּיֻןוְכֶסֶף וְזָהָב יִרְבֶּה-לָּךְוְכֹל אֲשֶׁר-לְךָ יִרְבֶּה. **יד** וְרָם לְבָבֶךָוְשָׁכַחְתָּ אֶת-ה' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים. **טו** הַמּוֹלִיכְךָ בַּמִּדְבָּר הַגָּדֹל וְהַנּוֹרָא נָחָשׁ שָׂרָף וְעַקְרָב וְצִמָּאוֹן אֲשֶׁר אֵין-מָיִם הַמּוֹצִיא לְךָ מַיִם מִצּוּר הַחַלָּמִישׁ. **טז** הַמַּאֲכִלְךָ מָן בַּמִּדְבָּר אֲשֶׁר לֹא-יָדְעוּן אֲבֹתֶיךָ  לְמַעַן עַנֹּתְךָ וּלְמַעַן נַסֹּתֶךָ לְהֵיטִבְךָ בְּאַחֲרִיתֶךָ. **יז** וְאָמַרְתָּ בִּלְבָבֶךָ:  כֹּחִי וְעֹצֶם יָדִי עָשָׂה לִי אֶת-הַחַיִל הַזֶּה. **יח** וְזָכַרְתָּ אֶת-ה' אֱלֹהֶיךָכִּי הוּא הַנֹּתֵן לְךָ כֹּחַ לַעֲשׂוֹת חָיִל  לְמַעַן הָקִים אֶת-בְּרִיתוֹ אֲשֶׁר-נִשְׁבַּע לַאֲבֹתֶיךָ כַּיּוֹם הַזֶּה.  {פ} |
| נשים לב למעבר מן המילים המסיימות את היחידה הקודמת: "ואכלת ושבעת" (י')- למילים הפותחות את היחידה הזו: "פן תאכל ושבעת" (י"ב).הקשר הלשוני מוביל אותנו לשאלה:"פן" היא מילת אזהרה. איך עברנו מההנאה והשמחה בטוב הארץ, "ואכלת ושבעת", אל "פן תאכל ושבעת"? איך המפגש המהנה והמעשיר עם הארץ הטובה מוביל לסכנה? פסוקים י"א-י"ח מתארים תהליך של הידרדרות: |
| **פן תאכל    ------ ורם לבבך ------   ושכחת      ------   ואמרת בלבבך כוחי ועוצם ידי** |
|  ארץ ישראל בטיבה מביאה לאדם כל טוב מרבה את רכושו ומרחיבה את דעתו. ההצלחה ממלאת את האדם בתחושה של עוצמה, ומביאה אותו לידי הגאווה המובילה לשכחת ה' "ושכחת את ה'...".  ומתוך כך לתחושה של האדם שכל מה שיש לו בא לו בזכות יכולתו האישית : המתבטאת כאן במילים "כוחי ועוצם ידי עשה לי את החיל הזה".(למורים שרוצים ללמד גם את שירת האזינו- כדאי לפנות אל הפסוקים המקבילים בשירה, דברים לב טו: "וַיִּשְׁמַן יְשֻׁרוּן וַיִּבְעָט, שָׁמַנְתָּ עָבִיתָ כָּשִׂיתָ").  **הערה דידקטית:**מתוך הדיון תצמח המורכבות של השאלה. התורה מכירה במקום החשוב של הקיום החומרי בחיינו, ואפילו מעודדת אותנו ליהנות ממנו - "ואכלת ושבעת", ליזום ולהתבסס- "ובתים טובים תבנה וישבת". אולם מיד עם תיאור השפע צצה הסכנה שבהתמכרות ובהתקשרות המופרזות אליו. כיצד שומרים על איזונים? כיצד מוודאים את 'וברכת'?  |
|   |

**דברים פרק יא**

|  |
| --- |
| **פרק יא, פסוקים א-ט** |
| א וְאָהַבְתָּ אֵת ה' אֱלֹהֶיךָ וְשָׁמַרְתָּ מִשְׁמַרְתּוֹ וְחֻקֹּתָיו וּמִשְׁפָּטָיו וּמִצְוֹתָיו כָּל-הַיָּמִים:ב וִידַעְתֶּם הַיּוֹם כִּי לֹא אֶת-בְּנֵיכֶם אֲשֶׁר לֹא-יָדְעוּ וַאֲשֶׁר לֹא-רָאוּ אֶת-מוּסַר ה' אֱלֹהֵיכֶם אֶת-גָּדְלוֹ אֶת-יָדוֹ הַחֲזָקָה וּזְרֹעוֹ הַנְּטוּיָה:ג וְאֶת-אֹתֹתָיו וְאֶת-מַעֲשָׂיו אֲשֶׁר עָשָׂה בְּתוֹךְ מִצְרָיִם לְפַרְעֹה מֶלֶךְ-מִצְרַיִם וּלְכָל-אַרְצוֹ:ד וַאֲשֶׁר עָשָׂה לְחֵיל מִצְרַיִם לְסוּסָיו וּלְרִכְבּוֹ אֲשֶׁר הֵצִיף אֶת-מֵי יַם-סוּף עַל-פְּנֵיהֶם בְּרָדְפָם אַחֲרֵיכֶם וַיְאַבְּדֵם ה' עַד הַיּוֹם הַזֶּה:ה וַאֲשֶׁר עָשָׂה לָכֶם בַּמִּדְבָּר עַד-בֹּאֲכֶם עַד-הַמָּקוֹם הַזֶּה:ו וַאֲשֶׁר עָשָׂה לְדָתָן וְלַאֲבִירָם בְּנֵי אֱלִיאָב בֶּן-רְאוּבֵן אֲשֶׁר פָּצְתָה הָאָרֶץ אֶת-פִּיהָ וַתִּבְלָעֵם וְאֶת-בָּתֵּיהֶם וְאֶת-אָהֳלֵיהֶם וְאֵת כָּל-הַיְקוּם אֲשֶׁר בְּרַגְלֵיהֶם בְּקֶרֶב כָּל-יִשְׂרָאֵל:ז כִּי עֵינֵיכֶם הָרֹאֹת אֵת כָּל-מַעֲשֵׂה ה' הַגָּדֹל אֲשֶׁר עָשָׂה:   ח וּשְׁמַרְתֶּם אֶת-כָּל-הַמִּצְוָה אֲשֶׁר אָנֹכִי מְצַוְּךָ הַיּוֹם לְמַעַן תֶּחֶזְקוּ וּבָאתֶם וִירִשְׁתֶּם אֶת-**הָאָרֶץ** אֲשֶׁר אַתֶּם עֹבְרִים שָׁמָּה לְרִשְׁתָּהּ: ט וּלְמַעַן תַּאֲרִיכוּ יָמִים עַל-הָאֲדָמָה אֲשֶׁר נִשְׁבַּע ה' לַאֲבֹתֵיכֶם לָתֵת לָהֶם וּלְזַרְעָם **אֶרֶץ** זָבַת חָלָב וּדְבָשׁ:  |
| דרישתו של משה בפסוק א', מתבססת על מה שראה העם בעיניו מאז יציאת מצרים ועד עתה.שימו לב אין אנו לומדים את הפסוקים הללו בעיון ,  אלא רק כמבוא לחלק הבא של הפרק, להבין מדוע זוהי ההקדמה להבנת ייחודה של ארץ ישראל אליה נכנסים כעת ישראל כהמשך מעשי ה' במצרים ובמדבר. * מה משותף לאירועים המוזכרים בפסוקים א - ו?
* מה ילמד מהם העם?
* כיצד פסוקים ח' - ט' מתקשרים לתיאורים של פסוקים א'- ו'?
 |
| **פרק יא, פסוקים י-יב** |
|  י כִּי הָ**אָרֶץ** אֲשֶׁר אַתָּה בָא-שָׁמָּה לְרִשְׁתָּהּלֹא כְ**אֶרֶץ** מִצְרַיִם הִוא אֲשֶׁר יְצָאתֶם מִשָּׁם אֲשֶׁר תִּזְרַע אֶת-זַרְעֲךָ וְהִשְׁקִיתָ בְרַגְלְךָ כְּגַן הַיָּרָק:יא וְהָ**אָרֶץ** אֲשֶׁר אַתֶּם עֹבְרִים שָׁמָּה לְרִשְׁתָּהּ **אֶרֶץ** הָרִים וּבְקָעֹת לִמְטַר הַשָּׁמַיִם תִּשְׁתֶּה-מָּיִם:יב **אֶרֶץ** אֲשֶׁר-ה' אֱלֹהֶיךָ דֹּרֵשׁ אֹתָהּ תָּמִיד עֵינֵי ה' אֱלֹהֶיךָ בָּהּ מֵרֵשִׁית הַשָּׁנָה וְעַד אַחֲרִית שָׁנָה:  |
|  בפסוקים אלו ארץ ישראל מתוארת בניגוד למצרים.* המילה "ארץ" מופיעה 5 פעמים (וביחד עם פסוקים ח-ט 7 פעמים - מילה מנחה). לאיזו ארץ הכוונה בכל אזכור?
* מהו הניגוד בין הארצות, ומה הוא מלמד על ארץ ישראל?
* מה נדרש מן העם החי בארץ ישראל?
* במה מתבטאת ההבנה ש "עיני ה' אלוקיך בה מראשית שנה עד אחרית שנה"?
 |
|  **רש"י (י) לא כארץ מצרים הוא -**אלא טובה הימנה. ונאמרה הבטחה זו לישראל ביציאתם ממצרים, שהיו אומרים שמא לא נבוא אל ארץ טובה ויפה כזו. (רש"י מרחיב בפירושו את ההשוואה בין ארץ ישראל ומצרים, לעניינינו קצרנו בדבריו, המעוניינים מוזמנים לקרוא את הפירוש המלא)  **...והשקית ברגלך -**ארץ מצרים הייתה צריכה להביא מים מנילוס ברגלך ולהשקותה וצריך אתה לנדד משנתך ולעמול,והנמוך שותה ולא הגבוה, ואתה מעלה המים מן הנמוך לגבוה.**אבל זו (פסוק יא) למטר השמים תשתה מים אתה ישן על מטתך, והקב"ה משקה נמוך וגבוה, גלוי ושאינו גלוי, כאחת:כגן הירק - שאין די לו בגשמים ומשקין אותו ברגל ובכתף:** |
|  ע"פ פירוש רש"י, תכלית ההשוואה היא לשבח את ארץ ישראל:

|  |  |  |
| --- | --- | --- |
|  | **מצרים** | **ארץ ישראל** |
| עמלו של החקלאי | וצריך אתה לנדד משנתך ולעמול | אתה ישן על מטתך, והקב"ה משקה |
| יתרונו של הגשם על השקאה מנהר | והנמוך שותה ולא הגבוה,ואתה מעלה המים מן הנמוך לגבוה | והקב"ה משקה נמוך וגבוה, גלוי ושאינו גלוי, כאחת |

  |
|  **רמב"ן:**(רמב"ן מביא את רש"י בתחילת פירושו ואינו אומר עליו שאינו נראה בעיניו, אלא מפרש את מה שבעיניו הוא פשוטו של מקרא) ופשוטו של מקרא **בדרך האזהרות נאמר,**שאמר להם: ושמרתם את כל המצווה וירשתם ארץ זבת חלב ודבש כי ה' יתן מטר ארצכם בעתו והארץ תיתן יבולה,אבל דעו לכם שאינה כארץ מצרים להשקות אותה ברגל מן היאורים ומן האגמים כגן הירקרק היא ארץ הרים ובקעות למטר השמים תשתה מים לא בעניין אחר,וצריכה שידרוש ה' אותה תמיד במטר, כי היא ארץ צמאה מאד וצריכה מטר כל השנה,ואם תעברו על רצון ה' ולא ידרוש אותה בגשמי רצון הנה היא רעה מאד לא תזרע ולא תצמיח ולא יעלה בה כל עשב בהריה. ויחזור ויפרש כל זה בפרשה השניה (להלן פסוקים יג - יז), כי אם שמוע תשמעו אל מצוותי ונתתי מטר ארצכם בעתו יורה ומלקוש תמיד, ואם לא תשמעו ועצר את השמים וגו' ואבדתם מהרה ברעב מעל הארץ הטובה, שלא תוכלו לחיות בה בלא מטר.  |
|  ע"פ פירוש הרמב"ן, ההשוואה לא מתארת את שבחה הפיסי של ארץ ישראל כעומד בפני עצמו, אלא כתלוי בשמירת מצוות ה' ומפני כך אין שפע הברכה במים כבמצרים ('והשקית ברגלך') , אלא באופן התלוי כולו ברצון שמים ('המטר')  כי בזה האופן ההשגחה הכל כך נצרכת ומתקיימת בארץ ישראל מחייבת אותנו להקפיד ולקיים את כל מצוות ה'. בארץ ישראל כל בצורת צריכה להיות מובנת כמסר א-לוהי וכדרישה לתיקון בעבודת ה'. ארץ ישראל מייצגת את התלות בקב"ה, ומתוך כך גם את קרבת ה'.מצריים מייצגת ביטחון כלכלי יחסי, וכתוצאה מכך- ריחוק מהקב"ה ומתודעת ההשגחה התמידית.  **הערה דידקטית לדיון בכתה:**בדברי התורה והמפרשים עולה משוואה שכאשר אנו רואים ברכה בארץ, הדבר נובע מכך שעיני ה' בה.גם בדורותינו כאשר ב"ה  ארץ ישראל נותנן פירותיה בעין יפה בוודאי הדבר צריך ללמדנו שישראל זכאים לאותה ברכה (אם כי לא תמיד ברור מהי הסיבה לזכאות, האם יסוריהם של הדורות הקודמים, האם מסירות הנפש של הדורות הללו או סיבות אחרות).אמנם על כל צרה או ברכה נדרשים לעשות חשבון נפש ולנסות להבינה ואולם חשוב לשים לב לכך שארץ ישראל נותנת מברכתה לבניה . לעיתים אנו לא יודעים להעריך את הטוב שה' נותן לנו. חוסר הכרת הטוב שממנו מזהירים אותנו הכתובים יכול לבוא לידי ביטוי גם בכך שלא יודעים להודות על הטוב שיש לנו וחושבים שאינו טוב מספיק. זוהי סוגיה חשובה לדיון עם התלמידים ויש לשים לב שיש בה פנים לכאן ולכאן.    |
|  **הצעה למשימות בכיתה, המעמיקות את הרעיונות שלמדנו ביחידת הפסוקים:** 1. עיינו בפרקים הבאים:שמואל ב' פרק כא, פסוק א'שמואל ב' פרק כד, פסוקים יא-יד* בפסוקים אלו נוכל לראות קשר בין מצב רוחני/מצב קיום מצוות ולבין רעב.
* הסבירו קשר זה בכל אחד מן הפרקים.

2. בראשית יג:ח וַיֹּאמֶר אַבְרָם אֶל-לוֹט אַל-נָא תְהִי מְרִיבָה בֵּינִי וּבֵינֶךָ וּבֵין רֹעַי וּבֵין רֹעֶיךָ כִּי-אֲנָשִׁים אַחִים אֲנָחְנוּ:ט הֲלֹא כָל-הָאָרֶץ לְפָנֶיךָ הִפָּרֶד נָא מֵעָלָי אִם-הַשְּׂמֹאל וְאֵימִנָה וְאִם-הַיָּמִין וְאַשְׂמְאִילָה:י וַיִּשָּׂא-לוֹט אֶת-עֵינָיו וַיַּרְא אֶת-כָּל-כִּכַּר הַיַּרְדֵּן כִּי כֻלָּהּ מַשְׁקֶה לִפְנֵי שַׁחֵת ה' אֶת-סְדֹם וְאֶת-עֲמֹרָה כְּגַן-ה' כְּאֶרֶץ מִצְרַיִם בֹּאֲכָה צֹעַר:יא וַיִּבְחַר-לוֹ לוֹט אֵת כָּל-כִּכַּר הַיַּרְדֵּן וַיִּסַּע לוֹט מִקֶּדֶם וַיִּפָּרְדוּ אִישׁ מֵעַל אָחִיו:* בפסוק י' משווה התורה בין ככר הירדן לביון מצריים. במה הן דומות? השיבו על פי פסוקים אלו, ועל פי הידוע לכם על מצרים מחומש דברים יא ח-יב.
* מדוע בחר לוט בכיכר הירדן?
* שאלת אתגר: מהי תפיסת העולם העומדת ביסוד בחירה זו?
 |
| **פרק יא, פסוקים יג-כא** |
|  פסוקים אלו עוברים לתיאור העתיד, אזהרה לעם ישראל היושב על אדמתו  |
| יג וְהָיָה אִם-שָׁמֹעַ תִּשְׁמְעוּ אֶל-מִצְוֹתַי אֲשֶׁר אָנֹכִי מְצַוֶּה אֶתְכֶם הַיּוֹם לְאַהֲבָה אֶת-ה' אֱלֹהֵיכֶם וּלְעָבְדוֹ בְּכָל-לְבַבְכֶם וּבְכָל-נַפְשְׁכֶם:יד וְנָתַתִּי מְטַר-אַרְצְכֶם בְּעִתּוֹ יוֹרֶה וּמַלְקוֹשׁ וְאָסַפְתָּ דְגָנֶךָ וְתִירשְׁךָ וְיִצְהָרֶךָ:טו וְנָתַתִּי עֵשֶׂב בְּשָׂדְךָ לִבְהֶמְתֶּךָ וְאָכַלְתָּ וְשָׂבָעְתָּ:טז הִשָּׁמְרוּ לָכֶם פֶּן-יִפְתֶּה לְבַבְכֶם וְסַרְתֶּם וַעֲבַדְתֶּם אֱלֹהִים אֲחֵרִים וְהִשְׁתַּחֲוִיתֶם לָהֶם:יז וְחָרָה אַף-ה' בָּכֶם וְעָצַר אֶת-הַשָּׁמַיִם וְלֹא-יִהְיֶה מָטָר וְהָאֲדָמָה לֹא תִתֵּן אֶת-יְבוּלָהּוַאֲבַדְתֶּם מְהֵרָה מֵעַל **הָאָרֶץ הַטֹּבָה** אֲשֶׁר ה' נֹתֵן לָכֶם:יח וְשַׂמְתֶּם אֶת-דְּבָרַי אֵלֶּה עַל-לְבַבְכֶם וְעַל-נַפְשְׁכֶם וּקְשַׁרְתֶּם אֹתָם לְאוֹת עַל-יֶדְכֶם וְהָיוּ לְטוֹטָפֹת בֵּין עֵינֵיכֶם:יט וְלִמַּדְתֶּם אֹתָם אֶת-בְּנֵיכֶם לְדַבֵּר בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ:כ וּכְתַבְתָּם עַל-מְזוּזוֹת בֵּיתֶךָ וּבִשְׁעָרֶיךָ:כא לְמַעַן יִרְבּוּ יְמֵיכֶם וִימֵי בְנֵיכֶם עַל הָאֲדָמָה אֲשֶׁר נִשְׁבַּע ה' לַאֲבֹתֵיכֶם לָתֵת לָהֶם כִּימֵי הַשָּׁמַיִם עַל-הָאָרֶץ:  |
| * מה הקשר בין שלוש היחידות: א -ט, י-יב ויג-כא?
* מהו התהליך המתואר בפסוקים: מה יקרה "אם תשמעו" ומה יקרה אם ח"ו "יפתה לבבכם"?

 נשים לב כי פירוש הרמב"ן שהובא לעיל, מחבר בין שלושת חלקי הפרק, החלק העוסק בעבר, החלק העוסק בטיבה של ארץ ישראל והחלק העוסק בעתיד בישיבת עם ישראל על אדמתו (פרשת והיה אם שמוע)  |
|   |
|  **אבן עזרא** (יז) **ואבדתם מהרה** - שיגלו ממנה כאובדים ברעב, **אחר שהיתה הארץ טובה**, על כן אתם חייבים **שתשימו אלה הדברים על לבבכם:**  |
| ראב"ע מפרש את פסוק י"ח כפשט הכתובים: על מנת שלא תחטאו ותגלו מן הארץ הטובה שימו הדברים האלה על לבבכם.   |
| **הצעה לשאלות "מבט על"- לסיכום הלימוד:****1. בפרק ח' למדנו על ארץ ישראל כניגוד לחיים במדבר, ואילו בפרק י"א- על החיים בארץ כניגוד לחיים במצריים.****א. במה מנוגדת א"י למדבר? מה עלינו ללמוד מהשוואה זו?****בססו תשובתכם בפסוקים.****ב. מהו הניגוד בין א"י לבין ארץ מצריים? מה עלינו ללמוד מהשוואה זו?****בססו תשובתכם בפסוקים.****2. שבחה של הארץ****א. עיינו בפרק ח, פסוקים ח-י.****ציינו ארבעה תחומים בהם משתבחת ארץ ישראל.****מה על העם ללמוד מתיאור שבח הארץ?****ב. עיינו בפרק יא, פסוקים י-יב.****האם הכותרת "שבחה של ארץ ישראל" מתאימה גם לפסוקים אלו?****חוו את דעתכם, ובססו אותה על הפסוקים.** |
|  |

**פרק ג** **– פסוקים כג-כט**

|  |
| --- |
| **תחינתו של משה:  "הארץ הטובה", פרק ג כג-כט** |
| בפתיחת פרשת ואתחנן מתאר משה על תחנוניו לזכות ולהיכנס לארץ:רצונו העז של משה לעבור את הירדן ובקשותיו המדוייקות, יהוו עבורנו נקודת מוצא לבירור רובד נוסף בייחודה וחשיבותה של ארץ ישראל: |
| **כג** וָאֶתְחַנַּן אֶל-ה' בָּעֵת הַהִוא לֵאמֹר: **כד** אֲ-דֹנָי ה' אַתָּה הַחִלּוֹתָ לְהַרְאוֹת אֶת-עַבְדְּךָ אֶת-גָּדְלְךָ וְאֶת-יָדְךָ הַחֲזָקָהאֲשֶׁר מִי-אֵל בַּשָּׁמַיִם וּבָאָרֶץ אֲשֶׁר-יַעֲשֶׂה כְמַעֲשֶׂיךָ וְכִגְבוּרֹתֶךָ: **כה** אֶעְבְּרָה-נָּא וְאֶרְאֶה אֶת-**הָאָרֶץ הַטּוֹבָה** אֲשֶׁר בְּעֵבֶר הַיַּרְדֵּן **הָהָר הַטּוֹב הַזֶּה וְהַלְּבָנֹן**: **כו** וַיִּתְעַבֵּר ה' בִּי לְמַעַנְכֶם וְלֹא שָׁמַע אֵלָי וַיֹּאמֶר ה' אֵלַי רַב-לָךְ אַל-תּוֹסֶף דַּבֵּר אֵלַי עוֹד בַּדָּבָר הַזֶּה: **כז** עֲלֵה רֹאשׁ הַפִּסְגָּה וְשָׂא עֵינֶיךָ יָמָּה וְצָפֹנָה וְתֵימָנָה וּמִזְרָחָה וּרְאֵה בְעֵינֶיךָ כִּי-לֹא תַעֲבֹר אֶת-הַיַּרְדֵּן הַזֶּה: **כח** וְצַו אֶת-יְהוֹשֻׁעַ וְחַזְּקֵהוּ וְאַמְּצֵהוּ כִּי-הוּא יַעֲבֹר לִפְנֵי הָעָם הַזֶּה וְהוּא יַנְחִיל אוֹתָם אֶת-הָאָרֶץ אֲשֶׁר תִּרְאֶה: **כט** וַנֵּשֶׁב בַּגָּיְא מוּל בֵּית פְּעוֹר:  |
| נקרא את הפסוקים ונשאל שאלות, למשל:* למה חשוב כל כך למשה להגיע ולעבור אל הארץ הטובה?
* מה רוצה ומצפה משה לראות- אילו מקומות הוא מציין, ולמה דווקא מקומות אלו?
* מה מראה לו הקב"ה?
 |
| **עיון במדרש ובפרשנים** |
| **מפני מה נתאווה משה רבינו ליכנס לארץ ישראל?**נביא שלוש גישות לדבר, עם התלמידים יש לעמוד על ההבדלים בין הגישות ומהו הדגש בכל אחת מהן (תלמידי 3 יח"ל צריכים להכיר את שתי הראשונות ותלמידי 5 יח"ל גם את השלישית)  |
| **1. גמרא מסכת סוטה י"ד ע"א:** דרש רבי שמלאי: מפני מה נתאווה משה רבנו ליכנס לארץ ישראל?וכי לאכול מפריה הוא צריך או לשבוע מטובה הוא צריך?אלא כך אמר משה: הרבה מצוות נצטוו ישראל ואין מתקיימין אלא בארץ ישראל.אכנס אני לארץ כדי שיתקיימו כולן על ידי" .  |
| ע"פ מדרש חז"ל, קיום מלא של מצוות התורה אפשרי רק בארץ ישראל. רצונו של משה להיכנס לארץ, הוא למעשה רצון לקיים את התורה בשלמות.   |
| **2. רש"י כ"ה:****ההר הטוב הזה -**זו ירושלים**: והלבנון -**זה בית המקדש: |
| לפי רש"י משה רואה את הארץ כמרכז קדושה של השראת שכינה וכמוקד של קשר בין הקב"ה לעמו, את אותה מעלה רוחנית הוא מחפש.  |

**תשובתו של הקב"ה**

הקב"ה נעתר לבקשתו של משה בחלקה. משה ביקש: "אעברה נא ואראה", והקב"ה משיב: "עֲלֵה רֹאשׁ הַפִּסְגָּה וְשָׂא עֵינֶיךָ יָמָּה וְצָפֹנָה וְתֵימָנָה וּמִזְרָחָה וּרְאֵה בְעֵינֶיךָ...", כלומר מקבל רק את הבקשה לראות את הארץ.

|  |
| --- |
| **שאלה לסיכום פסוקים אלו**ע"פ מה שלמדנו, מהו הרובד הנוסף של מעלת ארץ ישראל המתגלה מבקשתו של משה? ומדוע רוצה משה להכנס לארץ?  |
| **בסיום לימוד ספר דברים נעסוק במותו של משה רבינו. מומלץ לקשור בין הלימוד כאן ובין פרק ל"ד שמתאר את אותה ראיה של משה את ארץ ישראל לפני מותו.** |